
Ministru kabineta sēdes protokollēmums

Informatīvais ziņojums "Par dzeloņstiepļu žoga ierīkošanu uz Latvijas Republikas valsts ārējās robežas ar Baltkrievijas Republiku"

· 1. Pieņemt zināšanai iesniegto informatīvo ziņojumu.
· 2. Atbalstīt Iekšlietu ministrijas priekšlikumu par apropriācijas pārdali 2021.gadam no Iekšlietu ministrijas budžeta programmas 10.00.00 “Valsts robežsardzes darbība” 2018.-2020.gada prioritārā pasākuma “Latvijas Republikas valsts robežas uzturēšana” (preces un pakalpojumi) uz Iekšlietu ministrijas budžeta apakšprogrammmu 40.02.00 “Nekustamais īpašums un centralizētais iepirkums” 391 767 EUR apmērā (pamatkapitāla veidošana), lai segtu izdevumus, kas saistīti ar dzeloņstiepļu žoga ierīkošanu uz Latvijas Republikas valsts ārējās robežas ar Baltkrievijas Republiku.
· 3. Atbalstīt Iekšlietu ministrijas priekšlikumu par nepieciešamību 2021.gadā no budžeta resora “74. Gadskārtējā valsts budžeta izpildes procesā pārdalāmais finansējums” 01.00.00 programmas “Apropriācijas rezerve” uz Iekšlietu ministrijas budžeta programmu 10.00.00 “Valsts robežsardzes darbība” ilgtermiņa saistību pasākumam “Valsts robežas joslas infrastruktūras izbūve gar Latvijas Republikas un Krievijas Federācijas robežu” piešķirto finansējumu 965 609 EUR apmērā šīs budžeta programmas ietvaros novirzīt pasākumam “Dzeloņstiepļu žoga ierīkošana uz Latvijas Republikas valsts ārējās robežas ar Baltkrievijas Republiku”.
· 4. Iekšlietu ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu apropriācijas izmaiņām atbilstoši šā protokollēmuma 2. un 3. punktam.
· 5. Pieņemt zināšanai Iekšlietu ministrijas priekšlikumu par nepieciešamību 2021.gadā no valsts budžeta programmas 02.00.00 “Līdzekļi neparedzētiem gadījumiem” ar dzeloņstiepļu žoga ierīkošanu saistītajiem izdevumiem piešķirt finansējumu 1 105 451 EUR apmērā (neieskaitot dzeloņstiepļu iegādes un būvuzraudzības izdevumus).

